﻿ Очакват ни температури между 30 и 35 градуса - sofia.utre.bg
02 септември 2018, 11:33 | sofiautre
Атмосферното налягане през деня слабо ще се понижи, но ще остане близко до средното за месеца. Днес отново ще е слънчево. Ще духа слаб, в Дунавската равнина и Източна България - до умерен, изток-североизточен вятър. Максимални температури: между 30 и 35 градуса, в София - около 30 градуса, предават от НИМХ.
Над планините също ще бъде слънчево, в следобедните часове - с незначителна купеста облачност. Ще духа умерен източен вятър. Максималната температура на височина 1200 метра ще е около 24 градуса, на 2000 метра - около 17.
В началото на следващата седмица ще се задържи предимно слънчево и все още с високи температури. Ще се усили вятърът от изток-североизток. В понеделник над западните райони ще се развие купесто-дъждовна облачност и по-късно през деня на отделни места ще превали и прегърми.
От вторник със северозападен вятър ще захладнее и в сряда дневните температури ще остават под 30 градуса, в отделни райони и под 25. Главно в Западна и Централна България ще има валежи от дъжд, след обяд придружени с гръмотевици.
БАННИМХпрогнозаслънчевотемпературилятогорещо